Lund var den første ordføreren i Nedre Stjørdal etter herredsdelingen i 1850, og satt ut året 1853. Han var tilbake som medlem av herredsstyret i 1864 og 1865. Som medlem av Nordre Trondhjems amtsformannskap i 1854 drev han sammen med amtmann Trampe igjennom bevilgningen til den første broen over Stjørdalselva, som ble oppført noen år senere. Lund var også takstmann ved jordavståelsene til Meråkerbanen i 1874.